section_heading: Povijesni prethodnici
paragraph_text: Tobožnji uspjeh Francuske revolucije da se društvo svjesno promijeni prema zamišljenoj predodžbi dao je povod protokomunističkim misliocima da pozivaju na promjenu unutar samog društva. François-Noël Babeuf javno je napadao Jakobince i pozivao Francuze na pobunu protiv nepravednog sustava. Osnovao je Društvo jednakih koje je zagovaralo sveukupnu socijalizaciju vlasništva. Slične agitacije činili su Henri de Saint-Simon i Charles Fourier<ref>Charles Fourier, Théorie des quatre mouvements et des destinées générales, 1808. koji su polagali nade da će imućni podijeliti svoj imetak dobrovoljno.